***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**των Γενικών Βουλευτικών Εκλογών της 25ης Ιουνίου 2023**

**Έναρξη ψηφοφορίας 7.00 πμ - λήξη 19.00μμ**

*1)* ***Παρασκευή 23-6-2023***. **Παρουσιαζόμαστε**   στον Έφορο Δικαστικών αντιπροσώπων (**Πρωτοδικείο**),στον **Εισαγγελέα** και στον **Γενικό Γραμματέα της Περιφέρειας** (πρώην Νομαρχία ,Μητροπόλεως 44) και δηλώνουμε ότι αναλαμβάνουμε καθήκοντα..Να έχουμε πάντα μαζί μας -όλες τις μέρες-αντίγραφο του διορισμού μας.

2) ***Παρασκευή ή Σάββατο (23 ή 24-6-2023)***.Παραλαβή εκλογικού **σάκου και του Τάμπλετ , από τον Δήμο, αφού έχουμε** τηλεφωνήσει από την Πέμπτη ,για να μάθουμε πότε και από πού θα μας τον παραδώσουν ,ακολουθεί  **έλεγχος υλικού ΠΡΟΣΟΧΗ στη  *Σφραγίδα εφορευτικής επιτροπής*** **και στον εκλογικό κατάλογο και Τάμπλετ.**

3) ***Παραλαβή καταστήματος ψηφοφορίας ,κάλπης κ.λ.π***. στις **25 Ιουνίου 2023 και** ώρα 6.00 πμ.

4)***Εφορευτική επιτροπή***: Την εκλογή διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο ,ως Πρόεδρο και από 4 λαϊκά μέλη(τακτικά ή αναπληρωματικά).Αν λείπουν τα τακτικά ή αναπληρωματικά μέλη ,την εκλογή κάνει ο δικαστικός αντιπρόσωπος με τα παρόντα μόνο μέλη Ο Δικαστικός Αντιπρόσωπος ,εκτός από τα καθήκοντα του Προέδρου της ΕΕ έχει τα δικαιώματα και τις υποχρεώσεις του ανακριτικού υπαλλήλου και ενεργεί αυτεπάγγελτα ή μετά από μήνυση οποιουδήποτε πολίτη την ανάκριση για να εξακριβώσει όλες τις αξιόποινες πράξεις που έγινα μέσα ή γύρω από το εκλογικό κατάστημα .Ενεργεί μόνος του χωρίς να συμπράττει γραμματέας και λοιπά και διαβιβάζει τις μηνύσεις και τα σχετικά στον αρμόδιο Εισαγγελέα Πλημμελειοδικών . Δικαστικός αντιπρόσωπος διεξάγει την εκλογή μόνος ,αν λείπουν μέλη της εφορευτικής επιτροπής (Τακτικά και αναπληρωματικά). Αν λείπει ή κωλύεται ο Δικαστικός αντιπρόσωπος και δεν σταλεί αναπληρωματικός από τον έφορο των Δικαστικών αντιπροσώπων την εκλογή διεξάγει η Εφορευτική επιτροπή, εφόσον είναι παρόντα τρία μέλη τουλάχιστον. Στην περίπτωση αυτή προεδρεύει ο μεγαλύτερος στην ηλικία. Και τότε αποφασίζει κατά πλειοψηφία η επιτροπή. Επί ισοψηφίας επικρατεί η ψήφος του Προέδρου . Όταν υπάρχει Δικαστικός Αντιπρόσωπος η Εφορευτική επιτροπή αποφασίζει κατά πλειοψηφία.

 Δηλαδή **ο Δικαστικός Αντιπρόσωπος έχει ίση ψήφο με τα μέλη της εφορευτικής επιτροπής. Σε περίπτωση ισοψηφίας επικρατεί η ψήφος του δικαστικού αντιπροσώπου**.

**5)** ***Βιβλία Εφορευτικής επιτροπής***

α) Πρωτόκολλο ψηφοφορίας

β) Βιβλίο πράξεων Εφορευτικής Επιτροπής (Νο 1 και Νο 2 Πρακτικών)

γ) Βιβλίο διαλογής ψήφων προτίμησης υπέρ των συνδυασμών

6) ***Ανάθεση καθηκόντων γραμματέα της Εφορευτικής επιτροπής*** .

Η εφορευτική επιτροπή αναθέτει καθήκοντα γραμματέα για την σύνταξη των πρακτικών της.

 **ΝΟΜΙΜΟΠΟΙΗΣΗ ΑΝΤΙΠΡΟΣΩΠΩΝ ΣΥΝΔΥΑΣΜΩΝ (άρθρα 22 και 124 Ν. 3852/2010)** . Οι Αντιπρόσωποι των συνδυασμών ή του μεμονωμένου υποψηφίου, προσκομίζουν το έγγραφο του διορισμού τους, στο οποίο αναγράφεται το όνομα του τακτικού Αντιπροσώπου και ενός ή δύο αναπληρωματικών. Οι παραπάνω Αντιπρόσωποι παραμένουν στο εκλογικό τμήμα ολόκληρη τη διάρκεια της ψηφοφορίας και, κατά τη διαλογή, ασκούν τα νόμιμα δικαιώματά τους και υπογράφουν στα σχετικά Πρακτικά της Εφορευτικής Επιτροπής.**Αν οι αντιπρόσωποι των υποψηφίων είναι πάνω από τρεις, εφαρμόζεται το αρθρο 40 του ΠΔ 96/2007).**

 Επίσης ισχύουν τα κωλύματα του άρθρου 41 του ΠΔ 96/2007).

 7) ***Σφράγιση κάλπης:*** Στις 7.00 πμ

8) **Συμπληρώνουμε το** **Πρακτικό Νο1**

**Και ενεργοποιούμε την συσκευή ασφαλούς μετάδοσης αποτελεσμάτων (SRT)**

 8\*) **Ενστάσεις κατά την διάρκεια της ψηφοφορίας**
Κάθε εκλογέας ή υποψήφιος ή αντιπρόσωπος έχει δικαίωμα να υποβάλλει στην εφορευτική επιτροπή ενστάσεις για παραβάσεις του νόμου κατά την διάρκεια της ψηφοφορίας ,μέσα ή έξω από το εκλογικό κατάστημα. Οι ενστάσεις είναι **γραπτές** και  καταχωρίζονται  υποχρεωτικά  στο  βιβλίο πρακτικών .**Η υποβολή οποιασδήποτε ένστασης δεν διακόπτει την ψηφοφορία**. Για τις ενστάσεις και για κάθε άλλο ζήτημα που παρουσιάζεται κατά την διάρκεια της εκλογής αποφασίζει η εφορευτική επιτροπή αιτιολογημένα ,είτε αμέσως είτε **όταν τελειώσει η
ψηφοφορία**  και τις αποφάσεις της τις καταχωρεί στα πρακτικά
Ειδικά για την ακυρότητα των ψηφοδελτίων κάθε μέλος της Ε.Ε. ,ο Δικαστικός Αντιπρόσωπος ,οι υποψήφιοι ή οι αντιπρόσωποι τους μπορούν να διατυπώσουν ένσταση . Για την ένσταση αυτής της παραγράφου αποφασίζει η Ε.Ε. αφού ακούσει τον Δικαστικό Αντιπρόσωπο

 8\*\*)Πρακτικό Ν2

 ***Με δεδομένο ότι δεν προβλέπεται σταυροδοσία στη συγκεκριμένη εκλογική αναμέτρηση, δεν πρέπει να αναγραφούν τα ονόματα των υποψηφίων βουλευτών.(όπως ο οδηγός 9/2015 του ΔΣΑ)***

9) **ΨΗΦΟΣ ΔΙΚΑΣΤΙΚΟΥ ΑΝΤΙΠΡΟΣΩΠΟΥ -ΜΕΛΩΝ ΕΕ**

 Ο ΔΑ, ψηφίζει στο τμήμα που ασκεί τα καθήκοντά του. Υπογράφει υπεύθυνη δήλωση (την οποία βάζει μέσα στον σάκο) στην οποία θα αναφέρει τον δήμο της νόμιμης εγγραφής τους και γίνεται μνεία στο βιβλίο πρακτικών και στο πρωτόκολλο ψηφοφορίας

Τα Μέλη της ΕΕ (όχι ο Γραμματέας) ψηφίζουν στο Εκλογικό Τμήμα που ασκούν τα καθήκοντά τους,

**Ο Γραμματέας ψηφίζει μόνο στο Εκλογικό Τμήμα που είναι εγγεγραμμένος.**

 Στο δε Πρωτόκολλο ψηφοφορίας αναγράφεται στις παρατηρήσεις :

 *« Δικαστικός Αντιπρόσωπος»ή* «Μέλος εφορευτικής επιτροπής»

10**)Ειδικοί εκλογικοί κατάλογο**ι **και καταστάσεις**: Αφορούν στρατιωτικούς,ναυτικούς και άνδρες της φρουράς εκλογικών τμημάτων….

**11) Α)*Αναγνώριση των ψηφοφόρων:*** Γίνεται βάσει της αστυνομικής ή ψηφιακής (άρθρου 80 του ν. 4954/2022 ) ταυτότητας,διαβατηρίου (ακόμη και αυτά που έχουν λήξει) ή την άδεια οδήγησης ή το βιβλιάριο υγείας ή τη σχετική προσωρινή βεβαίωση της αρμόδιας αρχής.Αντί του εκλογικού αριθμού αναγράφουμε τον αύξοντα αριθμό του εκλογέα στον εκλογικό κατάλογο. H αναγνώριση των εκλογέων με χρήση της ψηφιακής ταυτότητας του άρθρου 80 του ν. 4954/2022 (Α’ 136), ακολουθώντας τη διαδικασία ταυτοποίησης που προβλέπεται στην κοινή υπουργική απόφαση υπ’ αρ. 4082/2022 (Β’ 3982) και είναι προσβάσιμη μέσω της κυβερνητικής πύλης https://wallet.gov.gr.

 **Αν δίπλα στο όνομα του εκλογέα υπάρχει ένδειξη «Δ»** υποδηλώνει ότι είναι διπλοεγγεγραμμένος. ΓΙΑ να ψηφίσει συμπληρώνει υπεύθυνη δήλωση ότι έχοντας έλαβε γνώση ότι είναι διπλοεγγεγραμμένος και δηλώνει ότι δεν έχει ψηφίσει ούτε προτίθεται να ψηφίσει σε άλλο Εκλογικό Τμήμα της χώρας. Αναγράφουμε και τον εκλογικό του αριθμό (οι δηλώσεις αυτές σε φάκελο ΕΞΩ από τον σάκο)

**Αν δίπλα στο όνομα του εκλογέα υπάρχει ένδειξη «Ε»** υποδηλώνει ότι είναι ***ετεροδημότης,*** **απαγορεύεται** να ψηφίσει. ***Επίσης διαγράφεται από τον εκλογικό κατάλογο και δεν θεωρείται εγγεγραμμένος.***

 **Αν δίπλα στο όνομα του εκλογέα υπάρχει ένδειξη «Α»** υποδηλώνει ότι είναι εγγεγραμμένος σε κατάλογο κατοίκων του εξωτερικού,  **απαγορεύεται** να ψηφίσει. ***Επίσης διαγράφεται από τον εκλογικό κατάλογο και δεν θεωρείται εγγεγραμμένος***

 Αν έρθει να ψηφίσει κάποιος με ταυτότητα ΣΤΡΑΤΙΩΤΙΚΟΎ,ΑΣΤΥΝΟΜΙΚΟΎ,ΠΥΡΟΣΒΈΣΤΗ ΚΛΠ,γραμμένος στους βασικούς εκλογικούς καταλόγους,θα πρέπει να προσκομίσει βεβαίωση ,ότι δεν είναι εγγεγραμμένος σε ειδικούς εκλογικούς καταλόγους **ΑΛΛΩΣ ΔΕΝ ΨΗΦΙΖΕΙ και**

 Και Τις βεβαιώσεις αυτές τις βάζουμε στο σάκο.

 **Β)Επαλήθευση εγγραφής στον εκλογικό κατάλογο**

 **Γ) Διαγραφή από τον εκλογικό και καταγραφή στο πρωτόκολλο ψηφοφορίας** (Καλό είναι να γίνεται παραβολή -αντιστοιχία με τους ψηφίσαντες και τους φακέλους που δόθηκαν κάθε δεκάδα)

**Δ**)**Παραλαβή σφραγισμένου και μονογραμμένου (από τον Δικαστικό Αντιπρόσωπο) φακέλου**

Ο **ΔΑ** παραδίδει στον εκλογέα ***ένα μόνο λευκό φάκελο, τον οποίο πρώτα έχει σφραγίσει με τη σφραγίδα της ΕΕ και μονογράψει*** . Επειδή κατά το παρελθόν είχαν γεννηθεί ζητήματα νοθείας με αφαίρεση σφραγισμένων και μονογραμμένων φακέλων, ο ΔΑ ,πρέπει να τους σφραγίζει και μονογράφει στο εκλογικό τμήμα (**και όχι μαζικά από πριν**). Άποψη μου είναι να μονογράφει 10 φακέλους για να μπορεί να κάνει έλεγχο όπως προείπαμε και όταν τελειώνουν να ετοιμάζει άλλους δέκα.

 - ***Απαγορεύεται να δοθεί δεύτερος φάκελος σε εκλογέα Συνήθως τον ρίχνουν ,όταν είναι στο παραβάν ,μαζί με τα ψηφοδέλτια που δεν χρησιμοποίησαν και ισχυρίζονται ότι δεν τους δώσαμε φάκελο.***

 **Ε).-** **Παραλαβή πλήρους σειράς ψηφοδελτίων και απόσυρση στο διαχώρισμα (παραβάν).**

 **Οι εκλογείς με αναπηρία ψηφίζουν με απόλυτη προτεραιότητα. Εκλογείς, που από σωματική αδυναμία δεν μπορούν να προσέλθουν στο τμήμα, έχουν το δικαίωμα για το σκοπό αυτό να απευθυνθούν στον αντιπρόσωπο της δικαστικής αρχής η σε μέλος της εφορευτικής επιτροπής, οι οποίοι είναι υποχρεωμένοι να τους βοηθήσουν.**

 Σε κάθε δε κατάστημα ψηφοφορίας, στο ισόγειο του κτιρίου,σε χώρο τον οποίο έχει ετοιμάσει ο Δήμος,όπου,στο παραβάν που βρίσκεται εντός του χώρου υποδοχής και υποστήριξης εκλογέων με αναπηρία και μειωμένη κινητικότητα, αποκλειστική πρόσβαση, εφόσον είναι αναγκαίο**, εκτός από τον εκλογέα, έχουν ο δικαστικός αντιπρόσωπος και τυχόν συνοδός του εκλογέα, με την ευθύνη και την παρουσία του δικαστικού αντιπροσώπου**. Ο δικαστικός αντιπρόσωπος βοηθά στην έκφραση της επιθυμίας του εκλογέα με την απαιτούμενη διακριτικότητα και εχεμύθεια για την τήρηση της μυστικότητας της ψήφου.(αρθρ 83 του π.δ.26/2012)

**Ζ).-** **Ρίψη του φακέλου στην κάλπη**

**Η).-** Απόδοση στον εκλογέα της ταυτότητάς του και (εφόσον το ψήφησε) της συμπληρωμένης βεβαίωσης ότι ψήφισε,αν του ζητηθεί.

 **Θ) Απόδοση στον εκλογέα της οποιαδήποτε ταυτότητάς μόνο αφού ψηφίσει**

ΠΡΟΣΟΧΗ: Για την ενημέρωση της κοινής γνώμης για την πορεία της εκλογικής διαδικασίας, κατά τη διάρκεια της ψηφοφορίας, οι δικαστικοί αντιπρόσωποι οφείλουν να μεταδίδουν στο Υπουργείο Εσωτερικών τον αριθμό των ψηφισάντων σε τακτά χρονικά διαστήματα. Η μετάδοση γίνεται αποκλειστικά με χρήση της συσκευής ασφαλούς μετάδοσης αποτελεσμάτων (SRT). Τα χρονικά διαστήματα, καθώς και ο τρόπος μετάδοσης, έχουν καθοριστεί με την απόφαση του Υπουργού Εσωτερικών υπ’ αρ. 32223/12.04.2023 (Β΄ 2470), για τις ώρες μετάδοσης θα υπάρχουν ενημερώσεις στον σάκο.Αν δε το τάμπλετ δεν συνεργάζεται σε κάποια φάση, αγνοήστε το και συνεχίστε την διαδικασία.

**13)** ***Αποπεράτωση της ψηφοφορίας***

Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος **.**

 **14)** ***Άνοιγμα κάλπης.Αρίθμηση φακέλων***

Ανοίγεται η κάλπη και αριθμούνται οι φάκελοι πρώτα χωρίς να ανοιχθούν (**σχηματίζουμε δεσμίδες των πενήντα -είκοσι (50-20) - συνήθως- φακέλων που συγκρατούνται με λαστιχάκια** που υπάρχουν στον σάκο,αν όχι παίρνουμε μαζί μας)

Εάν προκύψει διαφορά επαναλαμβάνεται η αρίθμηση ,εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης .Δεν προβλέπεται τι κάνουμε όταν οι φάκελοι είναι λιγότεροι. Το σημειώνουμε στο βιβλίο πρακτικών

**15 )** ***Διαλογή ψήφων***

**α.- Ο ΔΑ τοποθετεί στο τραπέζι την πρώτη δεσμίδα των ψηφοδελτίων (50-20άδα).Τα μέλη της Εφορευτικής, ή αν δεν υπάρχουν ακόμη και οι αντιπρόσωποι των συνδυασμών, ανοίγουν (με προσοχή) τους φακέλους και τοποθετούν τα ψηφοδέλτια ανοικτά πάνω στο τραπέζι. Αν σκιστεί κατά το άνοιγμα κάποιο ψηφοδέλτιο γίνεται πάνω στο ψηφοδέλτιο σχετική σημείωση από το ΔΑ και υπογράφεται από αυτόν.**

**β.- Ο ΔΑ παίρνει ένα-ένα τα ψηφοδέλτια στα χέρια του και ελέγχει την εγκυρότητά τους .- Στη συνέχεια (για τα έγκυρα ψηφοδέλτια):**

**Πάνω στο ψηφοδέλτιο ο ΔΑ:** *1****) καταγράφει  τον αύξοντα αριθμό του (ώστε το ψηφοδέλτιο να αποκτήσει ταυτότητα),***

***Αν υπάρξει σταυρός τότε και πάλι***

 ***2) καταγράφει ολογράφως τον αριθμό των σταυρών του ή την ανυπαρξία τους (π.χ. κανένας, ένας, δύο κοκ),***

 ***3) μονογράφει τόσο στη σημείωσή του αυτή, όσο και δίπλα από κάθε σταυρό προτίμηση****ς*

*Διότι σε τυχόν έλεγχο να υπάρχει η αληθής εικόνα του ψηφοδελτίου*

 Ταυτόχρονα ο Γραμματέας και τα άλλα Μέλη της Εφορευτικής Επιτροπής καταχωρούν τον αριθμό του ψηφοδελτίου στη μερίδα (έναν **αριθμό** σε κάθε τετραγωνάκι) του συγκεκριμένου συνδυασμού στα Βιβλία  διαλογής ψήφων υπέρ των Συνδυασμών

 **16)**  ***Έγκυρα-΄Ακυρα-Λευκά ψηφοδέλτια***

Κατ΄αρχήν επισημαίνουμε ότι **τα άκυρα και τα λευκά ψηφοδέλτια δεν αριθμούνται αλλά μόνο μονογράφονται. Τα λευκά δεν προσμετρούνται στα έγκυρα.**

**\* Έγκυρο Ψηφοδέλτιο:**

 \*\*\*\*\****) Ψηφοδέλτιο με σταυρούς προτίμησης είναι καταρχήν έγκυρο (ισχύει mutatis mutandis ό,τι ίσχυε στις βουλευτικές εκλογές της 21ης Μαΐου 2023 για τα έγκυρα ψηφοδέλτια υπέρ του Συνδυασμού).***

 \*) Ψηφοδέλτιο με συνήθεις τυπογραφικές αβλεψίες, ασήμαντες αποκλίσεις από

τις οριζόμενες διαστάσεις, ατέλειες στην κοπή των πλευρών, απλές παραλλαγές

της απόχρωσης ή της ποιότητας του χαρτιού, στίγματα ή ξέσματα, από τη

μηχανική εκτύπωση του.

\* **Άκυρα** είναι τα ψηφοδέλτια :

 ***\*\*\*\*\*Ψηφοδέλτιο άλλης εκλογικής περιφέρειας ή άλλης εκλογικής διαδικασίας (π.χ. των βουλευτικών εκλογών της 21ης Μαΐου 2023) είναι άκυρο.***

α) Όταν βρεθούν σε φάκελο που είναι διαφορετικός από αυτούς που έστειλε η Νομαρχία

β) Όταν βρεθούν σε φάκελο περισσότερα από 1 ψηφοδέλτια του ιδίου ή άλλου συνδυασμού

γ) Όταν τα ψηφοδέλτια δεν είναι έντυπα

δ) Όταν δεν έχουν τις διαστάσεις που ορίζει η απόφαση του Υπουργού εσωτερικών

ε) Όταν δεν είναι τυπωμένα σε λευκό χαρτί

στ) Όταν τα ψηφοδέλτια δεν είναι τυπωμένα με μαύρο χρώμα

ζ) Όταν έχουν διάφορες εγγραφές , διαγραφές , στίγματα ξέσματα,λέξεις φράσεις ,υπογραμμίσεις σχισίματα που έγινα ***σκόπιμα*** ή οτιδήποτε άλλο διακριτικό γνώρισμα που να παραβιάζεται το απόρρητο της ψηφοφορίας

η)ο φάκελος είναι κενός ή δεν περιέχει ψηφοδέλτιο

ι) Ψηφοδέλτιο με παρένθεση μπροστά από όνομα υποψηφίου

Ψηφοδέλτιο με αρχικά υποψηφίου ή αστερίσκο ή νύγμα (✓) αντί σταυρού

 ή κάθετη γραμμή ή δίεση αντί σταυρού ή σταυρό και παύλα ή υπογράμμιση

ιβ) Ψηφοδέλτιο με σταυρό μέσα σε κύκλο ) ή σε άλλη θέση

του ψηφοδελτίου, και όχι αριστερά ή δεξιά του ονόματος υποψηφίου

ιγ) Ψηφοδέλτιο με κηλίδες από μελάνι ανάμεσα στο όνομα και το επώνυμο του

υποψηφίου

 ιε) Ψηφοδέλτιο με το γράμμα Χ στην πίσω πλευρά

ιστ) Ψηφοδέλτιο διπλωμένο κατά ιδιόρρυθμο τρόπο.

 **17) Μετά *το τέλος της διαλογής των ψηφοδελτίων* και αναγραφής των αποτελεσμάτων στους πίνακες διαλογής, κλείνονται ο πίνακας διαλογής ,ως και το πρωτόκολλο ψηφοφορίας**

**18)**  **Αφού συμπληρώσουμε και υπογράψουμε τα βιβλία και τα τηλεγραφήματα, τα κλείνουμε ,(όπως τα υποδείγματα που ανάρτησε ο Δικηγορικός Σύλλογος) ετοιμάζουμε τον σάκο ,ο οποίος θα παραδοθεί στο Πρωτοδικείο και θα περιέχει:**

 Α) *Μέσα στον σάκο* θα βρίσκονται ΜΟΝΟ τα άκυρα, τα λευκά, και τα έγκυρα ψηφοδέλτια τοποθετημένα κατά συνδυασμό (πιασμένα με λαστιχάκι), ,διορισμοί εφορευτικής επιτροπής , πιστοποιητικά εγγραφής στους εκλογικούς καταλόγους και υπεύθυνες δηλώσεις εκλογέων (αν υπάρχουν). Όλες αυτές οι κατηγορίες σε ξεχωριστούς φακέλους και με αναγραφή τι περιέχουν. Οι φάκελοι των εγκύρων, που χρησιμοποιήθηκαν δεν αποτελούν χρήσιμο υλικό και δεν πρέπει να τοποθετούνται στο σάκο.

Β) *Εκτός σάκου* για να μην υπάρξει πρόβλημα σχηματισμού ουράς και αρκετής ώρας αναμονής, να έχετε στο χέρι, ώστε να τα παραδώσετε στον Πρόεδρο Πρωτοδικών:

1) Αναφορά στον Έφορο

2) Eκλογικός κατάλογος

3) Βιβλίο Πράξεων Εφορευτικής Επιτροπής (Πρακτικό 1 & 2)

4) Βιβλίο διαλογής ψήφων

ΠΡΟΣΟΧΗ! Στα βιβλία διαλογής θα πρέπει στο τέλος της σειράς των σταυρών κάθε συνδυασμού να αναγραφεί και ο συνολικός αριθμός των σταυρών που έλαβε (ολογράφως ή έστω αριθμητικά,πχ:=0,=7,=156κλπ)

5) Πρωτόκολλο ψηφοφορίας

 6) Κατάσταση διπλοεγγεγραμμένων ,σε φάκελο (αν υπάρχουν)

 7)ΠΡΟΣΟΧΗ: Παραδίδουμε και τη συσκευή ασφαλούς μετάδοσης αποτελεσμάτων (SRT)-Τάμπλετ (συσκευασμένη στο κουτί της).

**Παράδοση στην ΠΕΡΙΦΕΡΕΙΑ**

Στο κτίριο της πρώην Νομαρχίας (Μητροπόλεως 44) παραδίδουμε το

 **Πρακτικό Νο 2 (για Περιφερειάρχη και Αντιπεριφερειάρχη )**

 Παραδίδουμε την ΣΦΡΑΓΙΔΑ στον  **Δήμαρχο**

  - Επειδή η μη παράδοση των παραπάνω εγγράφων συνεπάγεται κυρώσεις (πειθαρχικές και ποινικές) για το Δικαστικό Αντιπρόσωπο **πρέπει για κάθε παράδοση να λαμβάνει απόδειξη**

**ΕΙΣΠΡΑΞΗ ΑΠΟΖΗΜΙΩΣΗΣ (ή/και ΟΔΟΙΠΟΡΙΚΩΝ ΕΞΟΔΩΝ**

 **Ο ακριβής τρόπς πληρωμής στις σελ.** <https://www.odigostoupoliti.eu/ekloges-2023-eklogiki-apozimiosi-dikastikon-antiprosopon-kai-grammateon/> ή  [**Ηλεκτρονική Υπηρεσία Πληρωμής Ειδικής Εκλογικής Αποζημίωσης Δικαστικών Αντιπροσώπων και γραμματέων για τις εκλογές 2023**](https://www.odigostoupoliti.eu/ekloges-2023-ilektroniki-pliromi-dikastikon-antiprosopon-kai-grammateon/) ,όπου αυτολεξεί για τους διορισμούς εντός νομού :

**Διαδικασία καταβολής της αποζημίωσης αντιπροσώπων δικαστικής αρχής κ.τ.λ. εντός Νομού**

1. Η καταβολή της αποζημίωσης στους δικαιούχους θα πραγματοποιηθεί μετά το πέρας της εκλογικής διαδικασίας σύμφωνα με τα οριζόμενα στις επόμενες παραγράφους του παρόντος.

2. Στους Εφόρους αντιπροσώπων της δικαστικής αρχής, αντιπροσώπους της δικαστικής αρχής, αναπληρωτές αυτών, γραμματείς των εφορευτικών επιτροπών και διερμηνείς της τουρκικής γλώσσας, που διορίζονται εντός του νομού της έδρας τους, η καταβολή της αποζημίωσης θα πραγματοποιηθεί με ΗΛΕΚΤΡΟΝΙΚΗ ΥΠΟΒΟΛΗ αίτησης μέσω εφαρμογής στον δικτυακό τόπο https://ekloges.gsis.gr χρησιμοποιώντας τους προσωπικούς κωδικούς taxisnet.

3. Οι δικαιούχοι, ο καθένας ξεχωριστά, αφού συνδεθούν στην σχετική εφαρμογή, θα συμπληρώνουν τον Διεθνή Αριθμό Τραπεζικού Λογαριασμού (IBAN), στον οποίο ο αιτών θα εμφανίζεται τουλάχιστον ως συνδικαιούχος, και στον οποίο θα γίνει η κατάθεση της αποζημίωσης, τον Αριθμό Μητρώου Κοινωνικής Ασφάλισης (ΑΜΚΑ), καθώς και άλλα στοιχεία ταυτοποίησης. Η πληρωμή της αποζημίωσης, πραγματοποιείται με πίστωση στον τραπεζικό λογαριασμό του δικαιούχου που δηλώθηκε, κατόπιν διασταύρωσης των δηλούμενων στην αίτηση στοιχείων από τη Γ.Γ.Π.Σ.Δ.Δ./ΥΠΨΗΔ.
Μέσα από την ίδια εφαρμογή οι δικαιούχοι ενημερώνονται για τα στάδια επεξεργασίας και πληρωμής της αποζημίωσης. Επισημαίνουμε ότι το IBAN το οποίο θα υποβληθεί από τους δικαιούχους θα πρέπει να έχει δηλωθεί ως ακατάσχετο

4. Η ηλεκτρονική αίτηση συμπληρώνεται, όπως ανωτέρω, και από τον αναπληρωτή αντιπρόσωπο της δικαστικής αρχής, στην περίπτωση που αυτός διοριστεί και εκτελέσει καθήκοντα τακτικού αντιπρόσωπου.

5. ΠΡΟΣΟΧΗ. Προκειμένου να ολοκληρωθεί επιτυχώς η διαδικασία καταβολής της αποζημίωσης στους δικαιούχους του παρόντος άρθρου θα πρέπει απαραιτήτως να πληρούνται οι κάτωθι προϋποθέσεις:

α) Η συμπλήρωση και η υποβολή από τους Εφόρους αντιπροσώπων της δικαστικής αρχής των παραρτημάτων Ι και ΙΙ, σύμφωνα με τη διαδικασία που περιγράφεται στο επόμενο άρθρο και,

β) Η συμπλήρωση από τον τακτικό Δικαστικό Αντιπρόσωπο ή τον αναπληρωτή που θα εκτελέσει χρέη τακτικού των υποχρεωτικών πεδίων που ζητούνται και αφορούν στο ονοματεπώνυμο και το ΑΦΜ των Γραμματέων των Εφορευτικών Επιτροπών και των Διερμηνέων τουρκικής γλώσσας, όπου αυτοί έχουν οριστεί.

6. Η Γενική Γραμματεία Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (Γ.Γ.Π.Σ.Δ.Δ./ΥΠΨΗΔ) ορίζεται ως αρμόδια υπηρεσία για τη διενέργεια των μηχανογραφικών διαδικασιών καταβολής της εκλογικής αποζημίωσης στους δικαιούχους αντιπροσώπους της δικαστικής αρχής κ.τ.λ. που διορίζονται εντός του νομού της έδρας τους και δεν θεωρείται δημόσιος υπόλογος, ενώ ευθύνεται μόνο για τυχόν λάθη κατά την επεξεργασία από δική της υπαιτιότητα.

**Σημειώσεις:**

**- Για οποιοδήποτε πρόβλημα ή απορία την ημέρα των εκλογών, απευθυνθείτε στον ΄Εφορο Δικαστικών Αντιπροσώπων.**

**-Μέσα στο σάκο υπάρχουν εκτός από την εκλογική νομοθεσία,υπάρχουν και εγκύκλιοι,που μεταξύ των άλλων μπορεί να έχουν και πρόσφατες ενημερώσεις, που θέλουν την προσοχή μας.**

***Εύχομαι καλή επιτυχία***

**Βέροια 21 Ιουνίου 2023**

**΄Ολγα Κυριακίδου (τηλ.6973.330903)**